
Sent: 22. svibanj 2013 11:10

To: Vesna Mijat

Subject: : Novinarski upit

AGROKLUB.COM

n/p gđa. Vesna Mijat

Predmet: Odgovori na postavljene upite

...

u svezi vaših upita, odgovaramo kako slijedi:

... 

  3.. Primjer, ako osoba želi osnovati OPG za proizvodnju i prodaju mlijeka, a svo mlijeko želi prodavati izravno-putem nekoliko mljekomata kako da prijavi primarnu, tj dopunsku djelatnost? 

Primarna  proizvodnja (djelatnost) nije isto što i dopunska djelatnost, pa slijedom navedenog potrebno je jasno naglasiti da je dopunska djelatnost sukladno članku 2. Pravilnik o dopunskim djelatnostima na obiteljskim poljoprivrednim gospodarstvima (N.N.20/13) djelatnost koja omogućuju bolje korištenje proizvodnih kapaciteta te bolje korištenje rada članova OPG-a. Nadalje, da je dozvoljeni opseg obavljanja dopunske djelatnosti određen je visinom godišnjeg dohotka iz dopunske djelatnosti, da je godišnji dohodak iz dopunske djelatnosti ukupni godišnji dohodak iz dopunske djelatnosti ostvaren na OPG-u po svim vrstama dopunskih djelatnosti i po svim nositeljima dopunske djelatnosti, te da dozvoljeni prosječni godišnji dohodak iz dopunske djelatnosti ne smije biti veći od 50% ukupnog godišnjeg dohotka OPG-a (članak 9.).

Slijedom navedenog, odgovor na pitanje: ukoliko je primarna proizvodnja ovog OPG-a govedarska proizvodnja tada se ne može proizvodnja i prodaja mlijeka putem nekoliko mljekomata smatrati dopunskom djelatnošću već osnovnom djelatnošću.  

  4.. Primjer, ako je postojeći OPG do sada proizvodio povrće i svo povrće prodavao na tržnici na malo, kako da prijavi primarnu tj. dopunsku djelatnost, a da i dalje može 100% svojih prihoda ostvarivati izravnom prodajom na tržnici na malo? 

Odgovor na pitanje: obzirom je primarna proizvodnja ovog OPG-a povrćarstvo tada se ne može prodaja povrća bez obzira na način prodaje smatrati dopunskom djelatnošću već osnovnom.  

Dopunska djelatnost u tom slučaju bi bila kada bi se proizvedeno povrće preradilo u neku od prerađevina i prodavalo na tržnici na malo, a da pri tome prosječni godišnji dohodak iz te dopunske djelatnosti nije veći od 50% ukupnog godišnjeg dohotka OPG-a (članak 9.).

...

S poštovanjem,

Ministarstvo poljoprivrede



